Diari Oficial de la Generalitat Valenciana


Sumari del DOGV 3225, del 20-04-1998 (1998/2224)

ACORD de 29 de gener de 1998, de la Comissió Territorial d'Urbanisme de València, que fa referència a la modificació núm. 3 de les Normes Subsidiàries de Llanera de Ranes, que consisteix en el canvi de classificació d'una part de sòl no urbanitzable a sòl urbanitzable amb destinació a vial.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3225

Data del DOGV
:   20-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2224


Data del document
:   29-01-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 29 de gener de 1998, de la Comissió Territorial d'Urbanisme de València, que fa referència a la modificació núm. 3 de les Normes Subsidiàries de Llanera de Ranes, que consisteix en el canvi de classificació d'una part de sòl no urbanitzable a sòl urbanitzable amb destinació a vial. [1998/X2224]
  
Vist l'expedient tramés per l'Ajuntament de Llanera de Ranes que fa referència a la modificació núm. 3 de les Normes Subsidiàries, que consisteix en el canvi de classificació d'una part de sòl no urbanitzable a sòl urbanitzable amb destinació a vial, a l'efecte de l'aprovació definitiva, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà de l'acord del Plenari municipal, en la sessió del dia 30 de juliol de 1997. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan el 10 de novembre de 1997. Va entrar en el Registre de la Comissió Territorial d'Urbanisme el dia 15 de desembre de 1997.
  
Segon
  
El projecte consta de memòria justificativa, plànol de l'estat actual i plànol de l'estat projectat.
  
Tercer
  
L'objecte de la modificació núm. 3 de les Normes Subsidiàries de Llanera de Ranes és el canvi de classificació d'una àrea de 210 m de sòl classificat com a no urbanitzable, que passa a ser sòl urbanitzable, a fi d'ubicar un vial perimetral de 10 m d'amplària i poder continuar la ronda est, i possibilitar la circulació perimetral, així com la connexió amb la carretera de Madrid.
  
L'àrea esmentada de sòl no urbanitzable es troba al costat del límit del sòl urbà, concretament al costat de l'alineació de l'illa corresponent a la UE-3, i amb la següent pel sud. L'alineació actual d'aquestes illes coincideix amb el límit del sòl urbà.
  
Quart
  
Llanera de Ranes té Normes Subsidiàries de Planejament, aprovades definitivament per la Comissió Territorial d'Urbanisme el 28 de novembre de 1988.
  
Cinquè
  
La Comissió Informativa de la Comissió Territorial d'Urbanisme de València, en la sessió del 26 de gener de 1998, va emetre un informe relatiu al projecte de què tractem i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
L'expedient està complet i s'ha tramitat d'acord amb el que estableix l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística.
  
Segon
  
La documentació està completa, a l'efecte del compliment del que estableix l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
La modificació no comporta un augment d'aprofitament lucratiu privat o desafectació del sòl de destinació pública, per la qual cosa no cal establir les mesures compensatòries necessàries per a mantenir la proporció i la qualitat de les dotacions públiques previstes, d'acord amb el que estableix l'article 55.3 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de Normes Subsidiàries de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot això, la Comissió Territorial d'Urbanisme, en la sessió celebrada el 29 de gener de 1998, va acordar:
  
Aprovar definitivament la modificació puntual núm. 3 de les Normes Subsidiàries de Llanera de Ranes, relativa al canvi de classificació d'una part de sòl no urbanitzable a sòl urbanitzable amb destinació a vial, i l'Ajuntament de Llanera de Ranes haurà de notificar el contingut d'aquest acord a tots els particulars interessats en l'expedient de referència.
  
Contra aquesta resolució, que no exhaureix la via administrativa, es podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data d'aquesta publicació.
  
Tot això, sense perjudici que es puga interposar qualsevol altre recurs que es considere oportú.
  
València, 29 de gener de 1998.- El secretari de la Comissió Territorial d'Urbanisme: José Manuel Palau Navarro.